અમદાવાદ મ્યુનિસિપલ કોર્પોરેશન દ્વારા શનિવાર એટલે કે 24 જૂનથી એસજી હાઇવેથી એરપોર્ટ શટલ સુધીની 'એરપોર્ટ શટલ 1000' નામે એસી બસની સેવા શરૂ કરવામાં આવશે. આ સેવા અમદાવાદમાં કર્ણાવતી ક્લબથી એરપોર્ટ સુધીનું કુલ 22.7 કિમીનું અંતર આવરશે. તંત્ર દ્વારા શરૂ થનારી આ શટલ સર્વિસને એરપોર્ટ શટલ સર્વિસ રૂટ નં.1000 નામ અપાયું છે. જેમાં તમે કર્ણાવતી ક્લબથી એરપોર્ટ સુધી માત્ર રૂ.50માં એસી બસની મુસાફરી કરી શકશો. નોંધનીય છે કે, બેંગ્લોર જેવા શહેરો બાદ હવે અમદાવાદમાં એરપોર્ટને સાંકળતી શહેરી બસ સર્વિસને અમદાવાદ કોર્પોરેશન દ્વારા શરૂ કરવામાં આવી છે.